The Mask के जिम कैरी और जिंजर गोंजागा हुए अलग, इस तरह हुआ खुलासा  
'द मास्क' का अपनी गर्लफ्रेंड से हुआ ब्रेकअप
जिंजर गोंजागा, जिम कैरी की थी को-एक्टर
बताई ये वजह
हॉलीवुड एक्टर जिम कैरी (Jim Carrey) और 'किडिंग (Kidding)' में उनकी को-स्टार जिंजर गोंजागा (Ginger Gonzaga) कुछ महीनों की डेटिंग के बाद कथित तौर पर अलग हो गए हैं. पीपल डॉट कॉम को एक सूत्र ने बताया, "महीनों पहले ही दोनों एक-दूसरे से अलग हो गए हैं." कैरी और गोंजागा 'किडिंग' में एक-दूसरे के साथ काम करते नजर आए थे. बता दें, एक्टर के एक प्रतिनिधि ने जनवरी में पीपल डॉट कॉम से इस बात की पुष्टि की थी कि दोनों एक-दूसरे को डेट कर रहे हैं. 
57 वर्षीय कैरी (Jim Carrey) और 35 वर्षीय गोंजागा (Ginger Gonzaga) ने जनवरी में शोटाइम गोल्डन ग्लोब नॉमिनीज सेलीब्रेशन के दौरान रेड कार्पेट पर साथ में डेब्यू किया. कैरी की शादी इससे पहले अभिनेत्री मेलिसा वोमर और 'डंब एंड डंबर
(Dumb And Dumber)' में उनकी सह-कलाकार लॉरेन हॉली संग हुई थी. उनकी पूर्व प्रेमिका कैथरियोना व्हाइट की मौत
साल 2015 में एक दवा के ओवरडोज से हो गई थी.
बता दें, एक्टर जिम कैरी (Jim Carrey) एक केनेडियन एक्टर हैं, जिन्हें 'स्कैच कॉमेडी (Sketch Comedy)' टेलीविजन सीरिज से लोकप्रियता हासिल हुई थी. इसके बाद उन्होंने साल 1994 में आई फिल्म 'द मास्क (The Mask)' में भी लीड भूमिका निभाई. इस फिल्म के बाद एक्टर बच्चे-बच्चे के फेवरेट बन गए.